
25 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 151 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της με αριθμ. Φ.253/85476/Α5/ 
2015 (ΦΕΚ 995 τ.Β') υπουργικής απόφασης. 

2 

Άσκηση υποψηφίων δικηγόρων στο Δήμο Μαρα- 
θώνος. 

3 

Εξουσιοδότηση της Ειδικής Επιτροπής εξέτασης 
θεμάτων που προκύπτουν από την εφαρμογή του 
Ενιαίου Κανονισμού Παροχών Υγείας του Εθνικού 
Οργανισμού Παροχής Υπηρεσιών Υγείας. 

4 

Ανάθεση αρμοδιοτήτων των άρθρων 24, 26, 66 
και 69Γ του ν. 4270/2014 επί των δαπανών που 
διενεργούνται από τις Περιφερειακές και Ειδικές 
Περιφερειακές Υπηρεσίες του Υπουργείου Πο¬ 
λιτισμού και Αθλητισμού στις Δημοσιονομικές 
Υπηρεσίες Εποπτείας και Ελέγχου (Δ.Υ.Ε.Ε.) του 
Γενικού Λογιστηρίου του Κράτους. 


3. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(ΦΕΚ210 Α'). 

4. Την αριθμ. πρωτ. Φ.1 /Α/525/219279/Β1 /21 -12-2016 
εισήγηση της Προϊσταμένηςτης Γενικής Διεύθυνσης Οι¬ 
κονομικών Υπηρεσιών του Υπουργείου Παιδείας, Έρευ¬ 
νας και Θρησκευμάτων. 

5. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98 Α'), 
κατ' εφαρμογή των οποίων βεβαιώνεται ότι από τις δια¬ 
τάξεις της παρούσας δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Τροποποιούμε την με αριθμ. Φ.253/85476/Α5/2015 
(ΦΕΚ 995 τ.Β') υπουργική απόφαση «Ένταξη των Σχο¬ 
λών, τωνΤμημάτων και των Εισαγωγικών Κατευθύνσεων 
στα Επιστημονικά Πεδία του άρθρου 3 του ν. 4327/2015 
(ΦΕΚ 50 τ.Α') και συντελεστές βαρύτητας μαθημάτων.», 
ως ακολούθως: 


5 Έγκριση, προκήρυξη, ανάθεση και κατανομή των 
δαπανών διενέργειας της έρευνας χρήσης τε¬ 
χνολογιών πληροφόρησης και επικοινωνίας από 
νοικοκυριά και άτομα (ΚΤΓ), έγκριση χρησιμοποί¬ 
ησης στατιστικών οργάνων και καθορισμός αμοι¬ 
βής τους για το έτος 2017. 


ΑΠΟΦΑΣΕΙΣ 

Αριθμ. Φ.253/6396/Α5 (1) 

Τροποποίηση της με αριθμ. Φ.253/85476/Α5/ 

2015 (ΦΕΚ 995 τ.Β') υπουργικής απόφασης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 του ν. 4327/2015 και τις 
διατάξεις του άρθρου 4του ν. 4186/2013 «Αναδιάρθρωση 
της Δευτεροβάθμιας Εκπαίδευσης και λοιπές διατάξεις» 
(ΦΕΚ 193 Α'), όπως έχει τροποποιηθεί με το άρθρο 58 
του ν. 4310/2014 (ΦΕΚ 258 Α') και όπως αντικαταστάθηκε 
με το άρθρο 3 του ν. 4327/2015 (ΦΕΚ 50 Α'/14.5.2015). 

2. Τις διατάξεις του κεφαλαίου Α'του ν. 4407/2016 
«Ρύθμιση θεμάτων αρμοδιότητας Υπουργείου Εθνικής 
Άμυνας και άλλες διατάξεις» (ΦΕΚ 134 Α'). 


Άρθρο 

ΜΟΝΟ 


Στο εδάφιο 2. «ΕΠΙΣΤΗΜΟΝΙΚΟ ΠΕΔΙΟ ΘΕΤΙΚΩΝ ΚΑΙ 
ΤΕΧΝΟΛΟΓΙΚΩΝ ΕΠΙΣΤΗΜΩΝ» της παρ. 2 του άρθρου 1, 
στις Στρατιωτικές Σχολές προστίθεται: 


ΜΟΝΙΜΩΝ ΥΠΑΞΙΩΜΑΤΙΚΩΝ 
ΑΕΡΟΠΟΡΙΑΣ (ΣΜΥΑ) - 
ΚΑΤΕΥΘΥΝΣΗ ΤΕΧΝΟΛΟΓΙΚΗΣ 

ΥΠΟΣΤΗΡΙΞΗΣ 

ΣΤΡΑΤΙΩΤ. ΣΧΟΛΕΣ 

ΜΟΝΙΜΩΝ ΥΠΑΞΙΩΜΑΤΙΚΩΝ 
ΑΕΡΟΠΟΡΙΑΣ (ΣΜΥΑ) - 
ΚΑΤΕΥΘΥΝΣΗ ΕΠΙΧΕΙΡΗΣΙΑΚΗΣ 

ΥΠΟΣΤΗΡΙΞΗΣ 

ΣΤΡΑΤΙΩΤ. ΣΧΟΛΕΣ 

ΜΟΝΙΜΩΝ ΥΠΑΞΙΩΜΑΤΙΚΩΝ 
ΑΕΡΟΠΟΡΙΑΣ (ΣΜΥΑ) - 
ΚΑΤΕΥΘΥΝΣΗ ΔΙΟΙΚΗΤΙΚΗΣ ΚΑΙ 

ΕΦΟΔΙΑΣΤΙΚΗΣ ΥΠΟΣΤΗΡΙΞΗΣ 

ΣΤΡΑΤΙΩΤ. ΣΧΟΛΕΣ 


Στο εδάφιο 2. «ΕΠΙΣΤΗΜΟΝΙΚΟ ΠΕΔΙΟ ΘΕΤΙΚΩΝ ΚΑΙ 
ΤΕΧΝΟΛΟΓΙΚΩΝ ΕΠΙΣΤΗΜΩΝ» της παρ. 2 του άρθρου 1, 
από τις Στρατιωτικές Σχολές διαγράφεται: 


ΙΠΤΑΜΕΝΩΝ ΡΑΔΙΟΝΑΥΤΙΛΩΝ 
(ΣΙΡ) 


ΣΤΡΑΤΙΩΤ. ΣΧΟΛΕΣ 

ΤΕΧΝΙΚΩΝ ΥΠΑΞΙΩΜΑΤΙΚΩΝ 
ΑΕΡΟΠΟΡΙΑΣ (ΣΤΥΑ) 

ΣΤΡΑΤΙΩΤ. ΣΧΟΛΕΣ 

ΥΠΑΞΙΩΜΑΤΙΚΩΝ ΔΙΟΙΚ. 
ΑΕΡΟΠΟΡΙΑΣ (ΣΥΔ) 

ΣΤΡΑΤΙΩΤ. ΣΧΟΛΕΣ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Μαρούσι, 13 Ιανουάριου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 5473 _ (2) 

Άσκηση υποψηφίων δικηγόρων στο Δήμο Μαρα- 
θώνος. 

ΟΙ ΥΠΟΥΡΓΟΙ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

α) του άρθρου 13 παρ. 3 του ν. 4194/2013 «Κώδικας 
Δικηγόρων» (Α' 208), 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ/τος 63/2005 (Α' 98), 

γ) του άρθρου 86 του ν. 3463/2006 «Κώδικας Δήμων 
και Κοινοτήτων» (Α' 114). 

δ) του άρθρου 58 του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης» (Α'87). 

2. Τις διατάξεις του π.δ/τος 113/2010 «Ανάληψη υπο¬ 
χρεώσεων από τους διατάκτες» (Α' 194). 

3. Τις διατάξεις του π.δ/τος 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α'210). 

4. Τη με αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

5. Τη με αριθ.47868/42273/2010 «Έγκριση του Οργα¬ 
νισμού Εσωτερικής Υπηρεσίαςτου Δήμου Μαραθώνος» 
(Α' 3147) καθώς και τις ανάγκεςτης Νομικής Διεύθυνσης 
του Δήμου. 

6. Το με αριθ. 26399/10-11 -2016 έγγραφο του Δήμου, 
την από 25-10-2016 βεβαίωση περί ύπαρξης πίστωσης, 
τη με αριθ. 26394/10-11-2016 απόφαση Ανάληψης Υπο¬ 
χρέωσης, τη με αριθ. 310/2016 Πράξη του Δημοτικού 
Συμβουλίου Μαραθώνος και τον υπό έγκριση προϋπο¬ 
λογισμό οικονομικού έτους 2017 και 

7. Το γεγονός ότι με την απόφαση αυτή προκαλείται 
ετήσια δαπάνη ύψους επτά χιλιάδων διακοσίων (7.200) 
ευρώ που καλύπτεται από τις εγγεγραμμένες πιστώσεις 
του προϋπολογισμού του Δήμου Μαραθώνος οικείου 
οικονομικού έτους (ΚΑ 00.6031.03 «Πρακτική Άσκηση 
Ασκουμένων Δικηγόρων»), αποφασίζουμε: 

Α. Ορίζουμε: 

α) Τον αριθμό των υποψηφίων ασκουμένων δικηγόρων 
που θα πραγματοποιήσουν την άσκηση τους στη Νομική 
Διεύθυνση του Δήμου Μαραθώνος, σε ένα (1) άτομο. 


β)Το χρονικό διάστημα άσκησης του σε έξι (6) μήνες 
με δυνατότητα παράτασης για επιπλέον διάστημα έξι (6) 
μηνών, μετά από αίτηση του υποψηφίου και την αποδο¬ 
χή της από τον Υπουργό Δικαιοσύνης, Δ.Α.Δ., σύμφωνα 
με τα οριζόμενα στον Κώδικα Δικηγόρων (παράγραφος 
5 του άρθρου 13 του ν. 4194/2013).Τα εξάμηνα θα αρχί¬ 
ζουν την 31 η Ιανουάριου και την 30η Ιουλίου κάθε έτους. 

γ) Τη μηνιαία αποζημίωσή του στο ποσό των εξακο- 
σίων (600) ευρώ. Το παραπάνω ποσό δεν υπόκειται σε 
ασφαλιστικές κρατήσεις, παρά μόνο σε παρακράτηση 
φόρου εισοδήματος και θα καταβάλλεται στο τέλος κάθε 
ημερολογιακού μηνός. 

Β. Καθορίζουμε τη σχετική διαδικασία ως εξής: 

Οι αιτήσεις των υποψηφίων υποβάλλονται στο πρω¬ 
τόκολλο του Δήμου, εντός δέκα (10) ημερών από την 
επομένη της ανάρτησης της ανακοίνωσης της σχετικής 
πρόσκλησης στην σελίδα του Δήμου Μαραθώνος. 

Στις αιτήσεις οι ενδιαφερόμενοι δηλώνουν: α) στοιχεία 
δελτίου αστυνομικής ταυτότητας β) αριθμό Μητρώου 
ασκουμένου και γ) στοιχεία επικοινωνίας (ταχυδρομική 
διεύθυνση, σταθερό και κινητό τηλέφωνο, ηλεκτρονική 
διεύθυνση). Σε περίπτωση που οι υποψήφιοι οι οποίοι 
συγκεντρώνουν τα αντίστοιχα δικαιολογητικά και πλη¬ 
ρούν τις τεθείσες προϋποθέσεις είναι περισσότεροι της 
μιας θέσης, η επιλογή θα γίνεται με δημόσια κλήρωση, 
η οποία θα διενεργείται στο Δήμο Μαραθώνος, με την 
παρουσία των ενδιαφερομένων. Το όνομα του επιλεγέ- 
ντος θα αναρτηθεί στην ιστοσελίδα του Δήμου. 

Γ. Ορίζουμε το ωράριο ημερήσιας απασχόλησης του 
ασκουμένου δικηγόρου σε οκτώ (8) ώρες. Υπεύθυνος 
τήρησης και ελέγχου του παρουσιολογίου και άσκησης 
του απασχολούμενου υποψηφίου δικηγόρου είναι ο 
Π ροϊστάμενος της Νομικής Διεύθυνσης του Δήμου Μα¬ 
ραθώνος. Η αμοιβή του ασκούμενου θα καταβάλλεται με 
βάση το παρουσιολόγιο, με ένταλμα από την αρμόδια 
Διεύθυνση Οικονομικών του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2017 
Οι Υπουργοί 

Δικαιοσύνης, Διαφάνειας Αναπληρωτής Υπουργός 

και Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. ΑΙβ/Γ.Π.οικ.: 33 85 (3) 

Εξουσιοδότηση της Ειδικής Επιτροπής εξέτασης 
θεμάτων που προκύπτουν από την εφαρμογή του 
Ενιαίου Κανονισμού Παροχών Υγείας του Εθνικού 
Οργανισμού Παροχής Υπηρεσιών Υγείας. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ - ΥΓΕΙΑΣ 

Έχοντας υπόψη: 

Ι.Την παρ. 1 του άρθρου 30 του ν. 3918/2011, «Δι¬ 
αρθρωτικές αλλαγές στο σύστημα υγείας και άλλες 

διατάξεις» (ΦΕΚ 31/Α702-05-2011), όπως τροποποιή¬ 
θηκε με την παρ. 3 του άρθρου 37 του ν. 4111/2013 
(ΦΕΚ 18/Α7 25-01-2013). 

2. Το π.δ. 125/2016, «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/Α7 
05.11.2016). 

3. Το π.δ. 73/2015, «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/Α723-09-2015). 

4. Το π.δ. 106/2014, «Οργανισμός του Υπουργείου 
Υγείας» (ΦΕΚ 173/Α728-08-2014), όπως ισχύει. 

5. Το π.δ. 113/2014, «Οργανισμός του Υπουργείου Ερ¬ 
γασίας, Κοινωνικής Ασφάλισης και Πρόνοιας» (ΦΕΚ 180/ 
Α729-08-2014). 

6. Το άρθρο 90 του «Κώδικα της Νομοθεσίας για την 
Κυβέρνηση και Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98/Α72005). 

7. Τη με αριθ. 731/245/07-10-2015 απόφαση του Δ.Σ. 
του Ε.Ο.Π.Υ.Υ. 

8. Τη με αριθ. 44549/Δ9/12193/08-10-2015 (ΦΕΚ 2169/ 
Β72015) απόφαση του Πρωθυπουργού και του Υπουρ¬ 
γού Εργασίας, Κοινωνικής Ασφάλισης και Κοινωνικής 
Αλληλεγγύης, «Ανάθεση αρμοδιοτήτων στον Υφυπουρ¬ 
γό Εργασίας, Κοινωνικής Ασφάλισης και Κοινωνικής Αλ¬ 
ληλεγγύης, Αναστάσιο Πετρόπουλος». 

9. Τη με αριθ. πρωτ. ΑΙβ/Γ.Π.οικ. 88824/25-11-2016 
απόφαση του Υπουργού Υγείας, με θέμα «Σύσταση 
και ορισμός μελών της Ειδικής Επιτροπής εξέτασης 
θεμάτων που προκύπτουν από την εφαρμογή του Ενι¬ 
αίου Κανονισμού Παροχών Υγείας του Εθνικού Οργα¬ 
νισμού Παροχής Υπηρεσιών Υγείας» (ΦΕΚ 637/ΥΟΔΔ/ 
25.11.2016). 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

ΕΞΟΥΣΙΟΔΟΤΗΣΗ ΤΗΣ ΕΙΔΙΚΗΣ ΕΠΙΤΡΟΠΗΣ 

Εξουσιοδοτείται η Ειδική Επιτροπή εξέτασης θεμά¬ 
των που προκύπτουν από την εφαρμογή του Ενιαίου 
Κανονισμού Παροχών Υγείας (Ε.Κ.Π.Υ.) του Εθνικού 
Οργανισμού Παροχής Υπηρεσιών Υγείας (Ε.Ο.Π.Υ.Υ.), 
προκειμένου να αποφαίνεται επί των υποβαλλόμενων 
σε αυτήν ενστάσεων κατά των απορριπτικών αποφά¬ 
σεων των Περιφερειακών Διευθύνσεων (ΠΕ.ΔΙ.) του 
Ε.Ο.Π.Υ.Υ., των Διευθύνσεων της Κεντρικής Υπηρεσίας 
(Κ.Υ.) του Ε.Ο.Π.Υ.Υ. καθώς και των εκδοθεισών μέχρι 
31/12/2016 απορριπτικών αποφάσεων των τέως Υπο¬ 
καταστημάτων ΙΚΑ-ΕΤΑΜ, που αφορούν στην εφαρ¬ 
μογή του Ε.Κ.Π.Υ. 

Άρθρο 2 

ΝΟΜΙΜΟΠΟΙΗΣΗ 

1. Δικαίωμα ένστασης έχει ο θίγόμενος από την 
απόφαση Διευθυντή ΠΕ.ΔΙ. ΤΟΥ Ε.Ο.Π.Υ.Υ., της Κ.Υ. του 
Ε.Ο.Π.Υ.Υ. και των τέως Υποκαταστήματος ΙΚΑ- ΕΤΑΜ. 
Η άσκηση της ένστασης αναστέλλει την εκτέλεση της 
προσβαλλόμενης απόφασης του Διευθυντή. 


2. Ως απόφαση Διευθυντή νοείται κάθε εκτελεστή 
πράξη που εκδίδεται επί των θεμάτων του άρθρου 1 
της παρούσας, με την οποία παράγονται έννομα απο¬ 
τελέσματα. 

Άρθρο 3 

ΠΡΟΘΕΣΜΙΕΣ 

3. Η ένσταση υπάγεται στην κατηγορία των «ενδικοφα- 
νών προσφυγών» και ασκείται εντός προθεσμίας τριάντα 
(30) ημερολογιακών ημερών, η οποία αρχίζει από την 
κοινοποίηση της σχετικής απόφασης στον ενδιαφερό¬ 
μενο με αποδεικτικό παραλαβής. 

4. Η προθεσμία της παραγράφου 1 είναι ανατρεπτική 
και δεσμεύει τη Διοίκηση και τον ενδιαφερόμενο. Εάν 
αυτή παρέλθει άπρακτη, η απόφαση καθίσταται οριστι¬ 
κή. Στην κοινοποιούμενη στον ενδιαφερόμενο απόφα¬ 
ση περιλαμβάνεται υποχρεωτικά ενημέρωση του για τη 
δυνατότητα άσκησης ένστασης ενώπιον του αρμοδίου 
οργάνου, την προβλεπόμενη προθεσμία και τις συνέπει¬ 
ες παράλειψης της άσκησης της. 

Άρθρο 4 

ΑΡΜΟΔΙΟΤΗΤΑ 

1. Η Επιτροπή στην οποία μεταβιβάζεται μετά την 
ένσταση ο πλήρης φάκελος της υπόθεσης, καθίσταται 
αποκλειστικώς αρμόδια για την έρευνα του νομικού 
και πραγματικού μέρους της υπόθεσης και ως πλή¬ 
ρους δικαιοδοσίας όργανο κρίνει εξ αρχής την ενώ¬ 
πιον της αγόμενη διαφορά, χωρίς να δεσμεύεται ως 
προς την έρευνα της ορθής εφαρμογής του Ε.Κ.Π.Υ. 
από τυχόν πλημμέλειες της προσβαλλομένης απόφα¬ 
σης. Εφαρμοστέο νομικό καθεστώς είναι το ισχύον 
κατά το χρόνο έκδοσης της πράξης, εκτός εάν ισχύει 
ευνοϊκότερη ρύθμιση κατά το χρόνο εξέτασης της 
ένστασης. 

2. Η Επιτροπή δεν έχει δικαίωμα κρίσης επί της απόφα¬ 
σης Υγειονομικού Οργάνου βάσει της οποίας εκδόθηκε 
απορριπτική απόφαση Διευθυντή για την απόδοση δα¬ 
πανών υγείας. 

Άρθρο 5 

ΔΙΑΔΙΚΑΣΙΑ ΥΠΟΒΟΛΗΣ ΕΝΣΤΑΣΕΩΝ 

1. Οι ενστάσεις κατά της απόφασης Διευθυντή ΠΕ.ΔΙ. 
του Ε.Ο.Π.Υ.Υ., της Κ.Υ. του Ε.Ο.Π.Υ.Υ. και τέως Υποκα¬ 
ταστήματος ΙΚΑ- ΕΤΑΜ υποβάλλονται στην αρμόδια 
ΠΕ.ΔΙ και διαβιβάζονται στη Γραμματεία της Επιτροπής, 
η οποία εδρεύει στην Κ.Υ. του Ε.Ο.Π.Υ.Υ.. Η διαβίβαση 
γίνεται με σχετική έγγραφη εισήγηση του αντίστοιχου 
Διευθυντή και αντίγραφο του φακέλου ή λοιπών ανα¬ 
γκαίων στοιχείων. 

2. Αν οι ενστάσεις δεν αξιολογηθούν εντός 6 μηνών 
από την παραλαβή τους, τεκμαίρεται σιωπηρή απόρριψη. 

3. Οι συνεδριάσεις της Επιτροπής δεν είναι δημόσιες 
και πραγματοποιούνται 3 φορές το μήνα. 

4. Οι αποφάσειςτης Επιτροπής δεν δημοσιεύονται κα¬ 
θώς δεν έχουν τη δύναμη του δεδικασμένου. 

5. Η Επιτροπή έχει όλα τα γνωρίσματα συλλογικού 
οργάνου της Διοίκησης που κρίνει επί ενστάσεων των 
ενδιαφερομένων. 

6. Οι αποφάσεις λαμβάνονται κατά πλειοψηφία. Σε πε¬ 
ρίπτωση ισοψηφίας υπερισχύει η γνώμη υπέρ της οποίας 
ψηφίζει ο Πρόεδρος της Επιτροπής. 

7. Κατά τη συζήτηση της ένστασης, η Επιτροπή δύναται 
με έγγραφη πρόσκληση του Γραμματέα της, να καλεί 
ενώπιον της τον ενδιαφερόμενο, εφόσον αυτό κρίνεται 
αναγκαίο. Ο ενδιαφερόμενος παρίσταται είτε αυτοπρο¬ 
σώπως είτε διά εξουσιοδοτημένου αντιπροσώπου ή 
δικηγόρου. 

8. Εάν η υποβληθείσα ένσταση ασφαλισμένου στρέ¬ 
φεται κατά απόφασης Διευθυντή που μετέχει ως μέλος 
στην Επιτροπή, στην εν λόγω συνεδρίαση ο Διευθυ¬ 
ντής εξαιρείται υποχρεωτικά και αντ' αυτού συμμε¬ 
τέχει ο ορισμένος στην απόφαση συγκρότησης της 
Επιτροπής αναπληρωτής του. Η μη τήρηση της εν λόγω 
εξαίρεσης και αναπλήρωσης καθιστά την απόφαση 
της Επιτροπής μη νόμιμη και την σχετική διοικητική 
πράξη ακυρωτέα. 

Άρθρο 6 

ΑΙΤΙΟΛΟΓΗΣΗ 

Οι αποφάσεις της Επιτροπής αποτελούν ατομικές δι¬ 
οικητικές πράξεις που παράγουν έννομα αποτελέσματα 
και συνεπώς πρέπει να είναι απόλυτα αιτιολογημένες. 

Άρθρο 7 

ΠΕΡΑΙΩΣΗ ΤΗΣ ΔΙΑΔΙΚΑΣΙΑΣ 

Η διανοιγείσα με την υποβολή της ένστασης διαδι¬ 
κασία περαιώνεται με την έκδοση της απόφασης της 
Επιτροπής, η οποία διαβιβάζεται στην αρμόδια ΠΕ.ΔΙ του 
Ε.Ο.Π.Υ.Υ. και τις αρμόδιες υπηρεσίες του Ε.Ο.Π.Υ.Υ. και 
επιδίδεται στον ενδιαφερόμενο. Από την διαβίβαση της 
απόφασης δεν υφίσταται πλέον η δυνατότητα επανεξέ¬ 
τασης της υπόθεσης καθώς οι αποφάσεις της Επιτροπής 
είναι εκτελεστές για τα όργανα του Ε.Ο.Π.Υ.Υ., εκτός αν 
ζητηθεί αρμοδίως η αναστολή εκτελέσεωςτους. 

Άρθρο 8 

ΔΙΚΑΣΤΙΚΗ ΠΡΟΣΤΑΣΙΑ 

1. Η απόφαση της Επιτροπής υπόκειται σε προσφυ¬ 
γή ενώπιον του Διοικητικού Πρωτοδικείου. Η προ¬ 
σφυγή ασκείται από τον έχοντα έννομο συμφέρον 
εντός προθεσμίας εξήντα (60) ημερών, η οποία αρχί¬ 
ζει από την ημερομηνία επίδοσης της απόφασης στον 
ενδιαφερόμενο. 

2. Για την περίπτωση της παραγράφου 2 του άρθρου 
5, η προθεσμία της παραγράφου 1 του παρόντος αρχίζει 
από την παρέλευση των έξι μηνών από την ημερομηνία 
παραλαβής της ένστασης από την Επιτροπή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2017 

Οι Υπουργοί 

Υφυπουργός Εργασίας, 

Κοινωνικής Ασφάλισης 

και Κοινωνικής Αλληλεγγύης Υγείας 

ΑΝΑΣΤΑΣΙΟΣ ΠΕΤΡΟΠΟΥΛΟΣ ΑΝΔΡΕΑΣ ΞΑΝΘΟΣ 


Αριθμ. ΥΠΠΟΑ/ΓΔΟΥ/3 969/256 (4) 

Ανάθεση αρμοδιοτήτων των άρθρων 24, 26, 66 
και 69Γ του ν. 4270/2014 επί των δαπανών που 
διενεργούνται από τις Περιφερειακές και Ειδικές 
Περιφερειακές Υπηρεσίες του Υπουργείου Πο¬ 
λιτισμού και Αθλητισμού στις Δημοσιονομικές 
Υπηρεσίες Εποπτείας και Ελέγχου (Δ.Υ.Ε.Ε.) του 
Γενικού Λογιστηρίου του Κράτους. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: α) του άρθρου 24, παρ. 3γ του 
ν. 4270/2014 (ΑΊ43), «Αρχές διαχείρισης και εποπτεί¬ 
ας (ενσωμάτωση της Οδηγίας 2011/85/ΕΕ) - δημόσιο 
λογιστικό και άλλες διατάξεις», όπως αντικαταστάθηκε 
με το άρθρο ένατο, παρ. 2 του ν. 4393/2016 (Α' 106) και 
συμπληρώθηκε με το άρθρο 58, παρ. 1 γ του ν. 4438/2016 
(Α 220), 

β) του άρθρου 90 του Κώδικα, ο οποίος κυρώθηκε με 
το άρθρο πρώτο του π.δ. 63/2005 (Α 98) «Κωδικοποίηση 
της νομοθεσίας για την κυβέρνηση και τα κυβερνητικά 
όργανα», 

γ) του ν. 3861/2010 (ΑΊ12) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο «Πρόγραμμα Διαύγεια» και άλλες 
διατάξεις», όπως τροποποιήθηκε και ισχύει, 

δ) του π.δ. 104/2014 (ΑΊ 71) «Οργανισμός Υπουργείου 
Πολιτισμού και Αθλητισμού», όπως τροποποιήθηκε και 
ισχύει, 

ε) του π.δ. 111/2014 (ΑΊ 78) «Οργανισμόςτου Υπουρ¬ 
γείου Οικονομικών», όπως τροποποιήθηκε και ισχύει. 

2. Το π.δ. 70/2015 (ΑΊ 14) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης καιΤροφίμων κ.λπ.». 

3. Τις διατάξεις α) του π.δ. 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών», 

β) του π.δ. 73/2015 (ΑΊ 16) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών», 

γ) της αριθμ. Υ29/8.10.2015 (Β' 2168) απόφασης του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη». 

4. Το γεγονός ότι υπάρχει πλήθος περιφερειακών υπη¬ 
ρεσιών, τουλάχιστον μία σε κάθε νομό. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

6. Την με ΑΠ ΥΠΠΟΑ/ΓΔΟΥ/408761/49624/7.12.2016 ει¬ 
σήγηση του Γενικού Διευθυντή Οικονομικών Υπηρεσιών 
του Υπουργείου Πολιτισμού και Αθλητισμού (άρθρο 24, 
παρ. 5ε, ν. 4270/2014). 

7. Την υφιστάμενη υπηρεσιακή ανάγκη ορθήςεκτέλε- 
σης του προϋπολογισμού του Υπουργείου Πολιτισμού 
και Αθλητισμού σε περιφερειακό επίπεδο. 

8. Την αριθ. 2/95592/0026/08.12.2016 Εγκύκλιο της 
Διεύθυνσης Συντονισμού και Ελέγχου Εφαρμογής Δη¬ 
μόσιο λογιστικών Διατάξεων (ΑΔΑ: ΩΛ8ΛΗ-ΠΛΡ), απο¬ 
φασίζουμε: 

Άρθρο 1 

Ανάθεση αρμοδιοτήτων 

Αναθέτουμε στις κατά τόπον αρμόδιες Δημοσιονομι¬ 
κές Υπηρεσίες Εποπτείας και Ελέγχου του Γενικού Λο¬ 
γιστηρίου του Κράτους (ΔΥΕΕ) άρθρο 69Δ, παρ. 1 του 
ν. 4270/2014) την άσκηση αρμοδιοτήτων των παραγρά¬ 
φων 4 και 5 του άρθρου 24, καθώς και των άρθρων 26, 
66 και 69Γ του ν. 4270/2014, για δαπάνες που διενεργού- 
νται από τις Περιφερειακές και Ειδικές Περιφερειακές 
Υπηρεσίεςτου Υπουργείου Πολιτισμού και Αθλητισμού. 

Άρθρο 2 

Καθορισμός Αρμοδιοτήτων 

Οι αρμοδιότητες που ανατίθενται κατά το άρθρο 1 της 
παρούσας είναι οι ακόλουθες: 

1. Κατάρτιση του σχεδίου απόφασης ανάληψης υπο¬ 
χρεώσεων, κατόπιν τεκμηριωμένου αιτήματοςτου διατά- 
κτη και καταχώριση των αναλαμβανόμενων δεσμεύσεων 
στα οικεία λογιστικά βιβλία. 

2. Έλεγχος τήρησης των περί ανάληψης υποχρεώσεων 
διατάξεων και παροχή βεβαίωσης επί των σχεδίων των 
σχετικών πράξεων, για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης. 

3. Σύνταξη έκθεσης προς την αρμόδια ΔΥΕΕ για θέματα 
του Υπουργείου Πολιτισμού και Αθλητισμού σύμφωνα 
με τις διατάξεις της παραγράφου 3δ του άρθρου 66 του 
ν. 4270/2014 όπως ισχύει και του περί ανάληψης υπο¬ 
χρεώσεων από τους διατάκτες προεδρικού διατάγματος 
(π.δ. 80/2016). 

4. Έλεγχος και εκκαθάριση δαπανών με βάση τα πλήρη 
και νόμιμα δικαιολογητικά αυτών, που τους αποστέλλο- 
νται από τις αρμόδιες περιφερειακές υπηρεσίες. 

5. Έκδοση τίτλου για την πληρωμή των δαπανών, μέσα 
στα καθοριζόμενα κατά μήνα όρια πληρωμών και εντός 
των προβλεπομένων προθεσμιών από το ενωσιακό και 
εθνικό κανονιστικό πλαίσιο. 

6. Σύνταξη έκθεσης επί διαφωνιών με το διατάκτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στην αρμόδια Γενική Διεύθυνση Δημοσιο¬ 
νομικών Ελέγχων του Γενικού Λογιστηρίου του Κράτους 
(Γ.Λ. Κράτους), σύμφωνα με τα οριζόμενα στην παράγρα¬ 
φο 1 του άρθρου 26 του ν. 4270/2014. 

7. Σύνταξη έκθεσης προςτην αρμόδια Υπηρεσία προ- 
κειμένου να κινηθεί η προβλεπόμενη από τις κείμενες 
διατάξεις διαδικασία του επιτόπιου ελέγχου. 

8. Αποστολή αναφορών στην αρμόδια ΓΔΟΥ για την 
τήρηση του Μητρώου Δεσμεύσεων. 

9. Τακτοποίηση των χρηματικών ενταλμάτων προπλη¬ 
ρωμής. 

10. Εισήγηση αρμοδίως για καταλογισμό δημόσιου 
υπολόγου, καθώς και λαβόντα αχρεώστητης πληρωμής. 

11. Παροχή απόψεων στα Δικαστήρια κατά λόγο αρ¬ 
μοδιότητας, εκτέλεση δικαστικών αποφάσεων και κοινο¬ 
ποίηση στην αρμόδια ΔΥΕΕ για θέματα του Υπουργείου 


Πολιτισμού και Αθλητισμού των δικαστικών αποφάσεων 
αυτών από τις οποίες προκύπτει επιβάρυνση στον προ¬ 
ϋπολογισμό του φορέα. 

12. Μέριμνα για την αποτροπή συσσώρευσης οφειλών. 

13. Τήρηση των λογιστικών βιβλίων που προβλέπονται 
από τις ισχύουσες διατάξεις. 

14. Καταχώριση των στοιχείων των δικαιούχων δαπα¬ 
νών και τήρηση του Μητρώου αυτών. 

15. Αποκατάσταση πάγιων προκαταβολών. 

16. Παρακολούθηση του βιβλίου υπολόγων και ει¬ 
σήγηση στον ΓΔΟΥ για την έκδοση εντολών προς τους 
οικείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και εισήγηση στον αρ¬ 
μόδιο Επίτροπο του Ελεγκτικού Συνεδρίου για τον κα¬ 
ταλογισμό του υπερήμερου υπολόγου, σύμφωνα με τις 
κείμενες διατάξεις. 

17. Παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (ΟΠΣΔΠ) ηλεκτρο¬ 
νικών εντολών μεταφοράς και πίστωσης λογαριασμού 
προς την Τράπεζα της Ελλάδος για την εξόφληση των 
εκδιδόμενων χρηματικών ενταλμάτων με πίστωση των 
τραπεζικών λογαριασμών των δικαιούχων και την από¬ 
δοση των διενεργούμενων κρατήσεων υπέρ τρίτων σε 
αυτούς. 

18. Μέριμνα για τη διενέργεια συμψηφισμών και από¬ 
δοση στο Δημόσιο και στα οικεία ασφαλιστικά ταμεία 
των οφειλών των δικαιούχων που αναγράφονται στις 
σχετικές βεβαιώσεις φορολογικών και ασφαλιστικών 
οφειλών. 

19. Καταχώριση στοιχείων και τήρηση των Μητρώων 
Κατασχέσεων και Εκχωρήσεων. 

Άρθρο 3 

Περιφερειακές και Ειδικές Περιφερειακές 

Υπηρεσίες 

Οι αρμοδιότητες, όπως καθορίζονται στο άρθρο 2 της 
παρούσας, ασκούνται για τις δαπάνες των παρακάτω 
Περιφερειακών και Ειδικών Περιφερειακών Υπηρεσιών 
του Υπουργείου Πολιτισμού και Αθλητισμού: 

1) Εφορεία Αρχαιοτήτων Αθηνών 

2) Εφορεία Αρχαιοτήτων Ανατολικής Αττικής, 

3) Εφορεία Αρχαιοτήτων Δυτικής Αττικής, Πειραιώς 
και Νήσων 

4) Εφορεία Αρχαιοτήτων Κορινθίας 

5) Εφορεία Αρχαιοτήτων Αργολίδας 

6) Εφορεία Αρχαιοτήτων Αρκαδίας 

7) Εφορεία Αρχαιοτήτων Λακωνίας 

8) Εφορεία Αρχαιοτήτων Μεσσηνίας 

9) Εφορεία Αρχαιοτήτων Ηλείας 

10) Εφορεία Αρχαιοτήτων Αχαιός 

11) Εφορεία Αρχαιοτήτων Αιτωλοακαρνανίας και Λευ- 
κάδος 

12) Εφορεία Αρχαιοτήτων Κέρκυρας 

13) Εφορεία Αρχαιοτήτων Κεφαλληνίας 

14) Εφορεία Αρχαιοτήτων Ζακύνθου 

15) Εφορεία Αρχαιοτήτων Βοιωτίας 

16) Εφορεία Αρχαιοτήτων Φωκίδος 

17) Εφορεία Αρχαιοτήτων Εύβοιας 

18) Εφορεία Αρχαιοτήτων Φθιώτιδος και Ευρυτανίας 

19) Εφορεία Αρχαιοτήτων Ιωαννίνων 

20) Εφορεία Αρχαιοτήτων Θεσπρωτίας 

21) Εφορεία Αρχαιοτήτων Πρέβεζας 

22) Εφορεία Αρχαιοτήτων Άρτας 

23) Εφορεία Αρχαιοτήτων Μαγνησίας 

24) Εφορεία Αρχαιοτήτων Λάρισας 

25) Εφορεία Αρχαιοτήτων Τρικάλων 

26) Εφορεία Αρχαιοτήτων Καρδίτσας 

27) Εφορεία Αρχαιοτήτων Καστοριάς 

28) Εφορεία Αρχαιοτήτων Φλώρινας 

29) Εφορεία Αρχαιοτήτων Κοζάνης 

30) Εφορεία Αρχαιοτήτων Γρεβενών 

31) Εφορεία Αρχαιοτήτων Πόλης Θεσσαλονίκης 

32) Εφορεία Αρχαιοτήτων Περιφέρειας Θεσσαλονίκης 

33) Εφορεία Αρχαιοτήτων Κιλκίς 

34) Εφορεία Αρχαιοτήτων Χαλκιδικής και Αγίου Όρους 

35) Εφορεία Αρχαιοτήτων Πιερίας 

36) Εφορεία Αρχαιοτήτων Πέλλας 

37) Εφορεία Αρχαιοτήτων Ημαθίας 

38) Εφορεία Αρχαιοτήτων Σερρών 

39) Εφορεία Αρχαιοτήτων Δράμας 

40) Εφορεία Αρχαιοτήτων Καβάλας- Θάσου 

41) Εφορεία Αρχαιοτήτων Ξάνθης 

42) Εφορεία Αρχαιοτήτων Ροδόπης 

43) Εφορεία Αρχαιοτήτων Έβρου 

44) Εφορεία Αρχαιοτήτων Λέσβου 

45) Εφορεία Αρχαιοτήτων Χίου 

46) Εφορεία Αρχαιοτήτων Σάμου - Ικαρίας 

47) Εφορεία Αρχαιοτήτων Κυκλάδων 

48) Εφορεία Αρχαιοτήτων Δωδεκανήσου 

49) Εφορεία Αρχαιοτήτων Χανίων 

50) Εφορεία Αρχαιοτήτων Ρεθύμνου 

51) Εφορεία Αρχαιοτήτων Ηρακλείου 

52) Εφορεία Αρχαιοτήτων Λασιθίου 

53) Εφορεία Εναλίων Αρχαιοτήτων 

54) Εφορεία Παλαιοανθρωπολογίας-Σπηλαιολογίας 

55) Υπηρεσία Νεωτέρων Μνημείων και Τεχνικών Έρ¬ 
γων Αττικής, Ανατολικής Στερεάς Ελλάδας και Κυκλάδων 

56) Υπηρεσία Νεωτέρων Μνημείων και Τεχνικών Έρ¬ 
γων Δυτικής Ελλάδας, Πελοποννήσου και νοτίου Αιγαίου 

57) Υπηρεσία Νεωτέρων Μνημείων και Τεχνικών Έρ¬ 
γων Θεσσαλίας και Κεντρικής Στερεάς Ελλάδας 

58) Υπηρεσία Νεωτέρων Μνημείων και Τεχνικών Έρ¬ 
γων Ηπείρου, βορείου Ιονίου και Δυτικής Μακεδονίας 

59) Υπηρεσία Νεωτέρων Μνημείων και Τεχνικών Έρ¬ 
γων Κεντρικής Μακεδονίας 

60) Υπηρεσία Νεωτέρων Μνημείων και Τεχνικών Έρ¬ 
γων Ανατολικής Μακεδονίας και Θράκης 

61) Υπηρεσία Νεωτέρων Μνημείων και Τεχνικών Έρ¬ 
γων Βορείου Αιγαίου 

62) Υπηρεσία Νεωτέρων Μνημείων και Τεχνικών Έρ¬ 
γων Δωδεκανήσου 

63) Υπηρεσία Νεωτέρων Μνημείων και Τεχνικών Έρ¬ 
γων Κρήτης 

Άρθρο 4 
Έναρξη ισχύος 

Η παρούσα ισχύει από την 1.1.2017. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2016 

Οι Υπουργοί 

Αναπληρωτής Υπουργός 
Οικονομικών Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Πολιτισμού και Αθλητισμού 

ΛΥΔΙΑ ΚΟΝΙΟΡΔΟΥ 


Αριθμ. 467/Γ5-28 (5) 

Έγκριση, προκήρυξη, ανάθεση και κατανομή 
των δαπανών διενέργειας της έρευνας χρήσης 
τεχνολογιών πληροφόρησης και επικοινωνίας 
από νοικοκυριά και άτομα (ΙΘΤ), έγκριση χρη¬ 
σιμοποίησης στατιστικών οργάνων και καθορι¬ 
σμός αμοιβής τους για το έτος 2017. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του ν. 3832/2010 (ΦΕΚ Α' 38) «Ελληνικό Στατιστικό 
Σύστημα (ΕΛ.Σ.Σ.) Σύσταση της Ελληνικής Στατιστικής 
Αρχής (ΕΛΣΤΑΤ) ως Ανεξάρτητης Αρχής», ως τροποποι¬ 
ηθείς ισχύει, και ειδικότερα της περ. ζ της παρ. 1 του 
άρθρου 14 του νόμου αυτού, 
β. του π.δ. 226/2000 (ΦΕΚ 195/Α/8-9-2000) «Οργανι¬ 
σμός της Γ.ΓΕΣΥΕ», 

γ. του ν. 4336/2015 (ΦΕΚ Α'94/14.8.2015) - με έναρξη 
ισχύος από 1.1.2016 - με θέμα: «Συνταξιοδοτικές δια¬ 
τάξεις - Κύρωση του Σχεδίου Σύμβασης Οικονομικής 
Ενίσχυσης από τον Ευρωπαϊκό Μηχανισμό Σταθερό¬ 
τητας και ρυθμίσεις για την υλοποίηση της Συμφωνίας 
Χρηματοδότησης», υποπαράγραφος Δ.9 «Δαπάνες με¬ 
τακινούμενων εντός και εκτός επικράτειας», 
δ. του π.δ. 80/2016 «Ανάληψη υποχρεώσεων από Δι- 
ατάκτες» (ΦΕΚ 145/Α75.8.2016), 
ε. της ΓΠ - 400/27-8-2012 απόφασης, με θέμα «Έγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β728.8.2012) και 
στ. Την αριθμ. ΥΠΟΙΚ 0001538ΕΞ2016 απόφαση του 
Υπουργού Οικονομικών με θέμα: «Διορισμός του Προ¬ 
έδρου της Ελληνικής Στατιστικής Αρχής (Ελληνικής Στα¬ 
τιστικής Αρχής)» ΦΕΚ 95/Υ.Ο.Δ.Δ/2016.)». 

2. Τον Κανονισμό του Ευρωπαϊκού Κοινοβουλίου και 
του Συμβουλίου με αριθ. 808/2004 σχετικά με τις κοινοτι¬ 
κές στατιστικές για την κοινωνία της πληροφορίας και τον 
αριθ. 2015/2016 Εφαρμοστικό Κανονισμό του Ευρωπαϊ¬ 
κού Κοινοβουλίου και του Συμβουλίου για το έτος 2017. 

3. Το γεγονός ότι από τις διατάξεις της απόφασης αυτής 
προκαλείται δαπάνη ύψους είκοσι επτά χιλιάδων εβδομή¬ 
ντα ευρώ (27.070,00 €) - συμπεριλαμβανομένου του Φ.Π.Α. 
όπου προκύψει - η οποία θα βαρύνει τις πιστώσεις του 
προϋπολογισμού εξόδων της ΕΛΣΤΑΤ και θα καλυφθεί εξ 
ολοκλήρου από την κοινοτική χρηματοδότηση με αριθμό 

06163.2016.003-2016.445, η οποία έχει υπογράφει μετα¬ 
ξύ της Ελληνικής Στατιστικής Αρχής και του Στατιστικού 
Γραφείου των Ευρωπαϊκών Κοινοτήτων (ΕίΙΚΟΒΤΑΤ) και 
αφορά στη διενέργεια της Έρευνας χρήσης τεχνολογιών 
πληροφόρησης και επικοινωνίας από νοικοκυριά και άτο¬ 
μα (ΙΈΤ υ539θ ίη ΓιουεθΡιοΙάε 3ηά βγ ίηάίνίάυΒίε), έτους 
2017. Η δαπάνη θα βαρύνει τον ΚΑΕ 9916 κατά είκοσι 
επτά χιλιάδων εβδομήντα ευρώ (27.070,00 €). 

4. Για την πληρωμή της δαπάνης που θα βαρύνει τον 
ΚΑΕ 9916, σύμφωνα με την αριθ. 81/Α2-32/3.1.2017 από¬ 
φαση, έχει εγκριθεί πίστωση με αριθμό καταχώρισης 13, 
αποφασίζουμε: 

1. α. Εγκρίνουμε και προκηρύσσουμε τη διεξαγωγή 
της Έρευνας χρήσης τεχνολογιών πληροφόρησης και 
επικοινωνίας από νοικοκυριά και άτομα (ΙΈΤ 05390 ίη 
ΓιουεθΓιοΙάε 3πά όγ ίηάίνίάυ3ΐ5), έτους 2017. 

β. Αναθέτουμε στο Τμήμα Ειδικών Ερευνών Νοικοκυ¬ 
ριών της Διεύθυνσης Στατιστικών Πληθυσμού και Αγο¬ 
ράς Εργασίας της ΕΛΣΤΑΤ τη διενέργεια της ανωτέρω 
έρευνας. 

2. Σκοπός της έρευνας είναι η μελέτη του εύρους της 
χρήσης των τεχνολογιών πληροφόρησης και επικοινω¬ 
νίας από τα νοικοκυριά και τα άτομα, σε εθνικό επίπεδο. 

3. Κατά το σχεδίασμά της έρευνας εφαρμόστηκε η τρι- 
σταδιακή στρωματοποιημένη δειγματοληψία με τελική 
ερευνόμενη μονάδα το άτομο ηλικίας 16-74 ετών. 

Κριτήρια στρωμάτωσης είναι τα εξής: 

• Περιφέρεια: 13 Περιφέρειες (ΝΙΙΤ52) και επιπλέον η 
πρώην Περιφέρεια Πρωτευούσης και το πρώην Πολεο- 
δομικό Συγκρότημα Θεσσαλονίκης 

• Βαθμός Αστικότητας: (Αστικές περιοχές 30.000+ κά¬ 
τοικοι, Αστικές περιοχές 5.000 - 29.999 κάτοικοι, Αστικές - 
Αγροτικές περιοχές 1.000 - 4.999 κάτοικοι και Αγροτικές 
περιοχές 1-999 κάτοικοι) 

Η έρευνα θα διενεργηθεί σε δείγμα επτά χιλιάδων πε- 
ντακοσίων (7.500) νοικοκυριών, εντός των οποίων θα 
ερευνηθεί ένα άτομο ηλικίας 16-74 ετών, το οποίο επιλέ- 
χθηκε με ίσες πιθανότητες από τα μέλη των νοικοκυριών 
του δείγματος ηλικίας 16-74 ετών. 

Η επιλογή του δείγματος των νοικοκυριών πραγματο¬ 
ποιήθηκε από τα ερευνηθέντα νοικοκυριά της Έρευνας 
Εϋ-5110 των ετών 2013-2016. 

Η οργάνωση και η διενέργεια της έρευνας θα ολοκλη¬ 
ρωθούν εντός του έτους 2017. Αναλυτικά θα πραγματο¬ 
ποιηθούν οι παρακάτω εργασίες: 

1. Οργάνωση και επίβλεψη της έρευνας. 

2. Γραμματειακή υποστήριξη των εργασιών της έρευνας. 

3. Σχεδιασμός ερωτηματολογίου έρευνας και σύνταξη 
οδηγιών. 

4. Δημιουργία προγραμμάτων εισαγωγής δεδομένων 
στον Η/Υ. 

5. Ενημέρωση των ερευνητών στον τρόπο συλλογής 
των στατιστικών πληροφοριών από τα μέλη των νοικο¬ 
κυριών του δείγματος. 

6. Συλλογή των στοιχείων με τηλεφωνική συνέντευξη 
και εισαγωγή των δεδομένων στον Η/Υ, κατά τους μήνες 
Απρίλιο, Μάιο, Ιούνιο και Ιούλιο 2017. 

7. Έλεγχος των συλλεγέντων, από τα ερευνηθέντα νοι¬ 
κοκυριά και άτομα, στοιχείων. 

8. Επεξεργασία των δεδομένων της έρευνας. 


9. Αποστολή στη Ευιτ>5ί3ΐ ενδιάμεσης έκθεσης 
(ιτΐθΐ3ά3ΐ3 ΓθροΓΐ) μέχρι 31 Μάίου 2017. 

10. Παραγωγή και ανάλυση των αποτελεσμάτων της 
Έρευνας με την εφαρμογή σταθμίσεων. 

11. Αποστολή των αποτελεσμάτων στη ΕυΐΌ5ΐ3ΐ (συ¬ 
γκεντρωτικά στοιχεία και αρχεία μικροδεδομένων μέχρι 
τις 5 Οκτωβρίου 2017). 

12. Αποστολή στη ΕυΐΌ5ΐ3ΐ έκθεσης ποιότητας, στην 
οποία θα περιγράφεται η μέθοδος συλλογής και επε¬ 
ξεργασίας των στοιχείων και θα περιλαμβάνονται δεί¬ 
κτες αξιολόγησης της ποιότητας των στοιχείων (σφάλμα 
δειγματοληψίας, ποσοστό ανταπόκρισης, κ.λπ.) μέχρι 5 
Νοεμβρίου 2017. 

4. Για τη διενέργειατης έρευνας θα χρησιμοποιηθούν: 

α) Υπάλληλοι της ΕΛΣΤΑΤ, μόνιμοι και με σύμβαση ΙΔ 
αορίστου χρόνου, για όλες τις εργασίες της έρευνας από 
το στάδιο της οργάνωσης μέχρι την ολοκλήρωση της. 

Οι εργασίες που αναφέρονται στη γενική οργάνωση και 
επίβλεψη της έρευνας, στη γραμματειακή υποστήριξη, στη 
δημιουργία προγραμμάτων εισαγωγής και ελέγχου των 
στοιχείων, στην επεξεργασία και στις σταθμίσεις των δεδο¬ 
μένων, καθώς και στη σύνταξη των εκθέσεων (ενδιάμεσης 
και τελικής έκθεσης ποιότητας) θα πραγματοποιηθούν από 
έμπειρους υπαλλήλους των αρμοδίων για τη διενέργεια 
της έρευνας Τμημάτων της Ελληνικής Στατιστικής Αρχής. 

β) Ιδιώτες - Συνεργάτες κατά μέγιστο αριθμό πενήντα 
πέντε (55), για τη συλλογή των ερωτηματολογίων της 
έρευνας με τηλεφωνική συνέντευξη και την εισαγωγή 
των στοιχείων τους σε Η/Υ. 

Η αμοιβή των Ιδιωτών-Συνεργατών - συμπεριλαμβα¬ 
νομένου ΦΠΑ όπου προκύψει -καθορίζεται στα τέσσερα 
ευρώ και ογδόντα λεπτά (4,80 €) για κάθε πλήρως και 
ορθά συμπληρωμένο ερωτηματολόγιο. Για κάθε ερω¬ 
τηματολόγιο στο οποίο δεν θα ολοκληρωθεί η έρευνα 
λόγω απουσίας ή άρνησης συμμετοχής του νοικοκυριού 
η αμοιβή καθορίζεται στο ένα ευρώ (1,00 €). 

Η αμοιβή θα είναι, κατά μέγιστο, όσον αφορά τα πέ¬ 
ντε χιλιάδες εκατόν πενήντα (5.150) πλήρως και ορθά 
συμπληρωμένα ερωτηματολόγια ως εξής: 

5.150 ερωτηματολόγια χ 4,80 €/ερωτηματολόγιο = 
24.720,00 € (ΚΑΕ 9916) 

και κατ' ελάχιστο, όσον αφορά τα δύο χιλιάδες τριακό¬ 
σια πενήντα (2.350) ερωτηματολόγια στα οποία πιθανόν 
να μην ολοκληρωθεί η έρευνα ως εξής: 

2.350 ερωτηματολόγια χ 1,00 €/ερωτηματολόγιο = 
2.350,00 € (ΚΑΕ 9916) 

Στην περίπτωση που δεν ολοκληρωθεί η έρευνα για 
περισσότερα από δύο χιλιάδες τριακόσια πενήντα ερω¬ 
τηματολόγια (2.350), και για αυτά η αμοιβή θα είναι ένα 
ευρώ (1,00 €) ανά ερωτηματολόγιο. 

ΣΥΝΟΛΙΚΗ ΔΑΠΑΝΗ ΤΗΣ ΕΡΕΥΝΑΣ ΣΤΟΝ ΚΑΕ 9916: 
27.070,00 € 

Ο ορισμός των παραπάνω οργάνων της έρευνας θα 
γίνει με απόφαση του Προέδρου της ΕΛΣΤΑΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Ιανουάριου 2017 

Ο Πρόεδρος 

ΑΘΑΝΑΣΙΟΣ ΘΑΝΟΠΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























